Read in English . Il-Moviment Graffitti flimkien ma' tmien għaqdiet oħrajn qalu li l-proġett tal-Grupp DB fuq is-sit li kien tal-ITS attira aktar minn 5,300 oġġezzjoni li uħud minnhom għadhom iridu jiġu rikonoxxuti mill-Awtorità tal-Ippjanar. Fi stqarrija huma appellaw lill-awtoritajiet biex iħassru l-ftehim illeġġittimu li sar mal-Grupp DB u biex jirritornaw din l-art lill-poplu. Fi stqarrija, id-9 għaqdiet reġgħu ingħaqdu flimkien biex juru d-diżapprovazzjoni tagħhom għal dan il-proġett minkejja t-tibdil li sar mill-iżviluppaturi biex iċekknu l-kobor u jnaqqsu l-impatt li se jħalli fiż-żona. L-għaqdiet qalu li tul it-tliet perjodi ta' rappreżentazzjoni fuq din l-applikazzjoni, il-proġett irċieva 'l fuq minn 14,000 oġġezzjoni li fi kliemhom jgħidu li kemm-il darba kiser ir-rekord ta' oġġezzjonijiet li rċieva. Il-Kunsilli Lokali ta' Pembroke, is-Swieqi u San Ġilan, kif ukoll diversi għaqdiet ambjentali u kulturali, ippreżentaw l-oġġezzjoni tagħhom ukoll. Proġett db: Il-Kunsill ta' Pembroke jinsisti dwar l-iskumdità Huma spjegaw li dan juri li n-nies ma ġewx imqarrqa bil-kampanja aggressiva ta' reklamar tad-DB li qalu li mliet kull forma ta' midja f'reklami. Saħqu wkoll li l-awtoritajiet ma jistgħux jibqgħu jinjoraw l-oppożizzjoni wiesgħa li baqgħet tintwera kontra l-hekk imsejjaħ "City Centre" tad-DB. Oġġezzjona wkoll id-deputat Nazzjonalista Karol Aquilina li fuq Twitter qal li dan huwa proġett li kien mhejjun mill-eks Ministru Konrad Mizzi b'impatti devastanti fuq iż-żona. Just filed renewed formal objection with @pa_malta to the proposed @dbseabank project on ITS site in Pembroke/St Julian's: a project backed by disgraced ex-minister @KonradMizzi with severe negative effects on the residents in the surrounding area. https://t.co/OQTiKjlwVh Illum hija l-aħħar ġurnata li fiha jista' joġġezzjona għal dan il-proġett. Oġġezzjona online .td_uid_3_5ef6f88997a8d_rand.td-a-rec-img{text-align:left}.td_uid_3_5ef6f88997a8d_rand.td-a-rec-img img{margin:0 auto 0 0}